**भारत सरकार**

**श्रम और रोजगार मंत्रालय**

**राज्‍य सभा**

**अतारांकित प्रश्‍न संख्‍या-2291**

**बुधवार, 25 अप्रैल, 2012/5 वैशाख, 1934 (शक)**

**कौशल विकास मिशन का कार्यान्वयन**

**2291. श्री तारिणी कांत रायः**

**क्या श्रम और रोजगार मंत्री यह बताने की कृपा करेंगे किः**

**(क) क्या सरकार ने ग्यारहवीं पंचवर्षीय योजना अवधि के दौरान ''कौशल विकास मिशन''**

**कार्यान्वित किया है;**

**(ख) यदि हां, तो इस योजना पर राज्य-वार और वर्ष-वार व्यय की गई धनराशि का ब्यौरा क्या है; और**

**(ग) यदि नहीं, तो इसके क्या कारण हैं?**

**उत्‍तर**

**श्रम और रोजगार मंत्री**

**(श्री मल्लिकार्जुन खरगे)**

**(क) सरकार द्वारा मई, 2008 में कौशल विकास पर एक समन्वित कार्रवाई को अनुमोदन प्रदान किया गया था। कौशल विकास पर समन्वित कार्रवाई में प्रधानमंत्री राष्‍ट्रीय कौशल विकास परिषद् जो समग्र नीतिगत समीक्षा और निदेश प्रदान करती है, योजना आयोग के अंतर्गत राष्‍ट्रीय कौशल विकास समन्‍वय बोर्ड (एनएसडीसीबी) तथा वित्‍त मंत्रालय के अंतर्गत राष्‍ट्रीय कौशल विकास निगम को समाहित करते हुए एक त्रि-स्‍तरीय संस्‍थागत ढांचे की स्‍थापना की परिकल्‍पना की गई थी। त्रि-स्‍तरीय संस्‍थागत ढांचा पहले ही मौजूद है।**

**(ख) एवं (ग) कौशल विकास मिशन एक पृथक प्‍लान योजना नहीं है, अत: व्‍यय की गई मात्रा का प्रश्‍न ही नहीं उठता।**

**\*\*\*\*\***